

ПОПРАВКА

на Делегиран регламент на Комисията за допълване на Директива 2014/65/ЕС на Европейския парламент и на Съвета по отношение на регулаторните технически стандарти за определяне на организационните изисквания към инвестиционните посредници, които извършват алгоритмична търговия  
  
C(2016) 4478 final

В член 16, параграф 2:

*вместо:* „Наблюдението в реално време на операциите по алгоритмична търговия се извършва от търговеца, отговарящ за търговския алгоритъм или стратегията за алгоритмична търговия, от персонала, отговорен за функцията по управление на риска, или от независима структура за управление на риска, създадена за целите на тази разпоредба. Подобна функция за управление на риска се смята за независима без значение дали наблюдението в реално време се извършва от член на персонала на инвестиционния посредник или от трета страна, при условие че тази функция не е йерархически зависима от търговеца и съответното лице може да се противопоставя, когато е уместно и необходимо, в съответствие с рамката за управление, посочена в член 1.“,

*да се чете:* „Наблюдението в реално време на операциите по алгоритмична търговия се извършва от търговеца, отговарящ за търговския алгоритъм или стратегията за алгоритмична търговия, и от персонала, отговорен за функцията по управление на риска, или от независима структура за управление на риска, създадена за целите на тази разпоредба. Тази функция за управление на риска се смята за независима без значение дали наблюдението в реално време се извършва от член на персонала на инвестиционния посредник или от трета страна, при условие че тази функция не е йерархически зависима от търговеца и съответното лице може да се противопоставя, когато е уместно и необходимо, в съответствие с рамката за управление, посочена в член 1.“.

В член 29, втора алинея:

*вместо:* „Той се прилага от първата от посочените в член 93, параграф 1, втора алинея от Директива 2014/65/ЕС дати.“,

*да се чете:* „Той се прилага от 3 януари 2018 г.“.